**Slovenský zväz chovateľov,**

**Komisia Králičí hop SZCH**

**v spolupráci s Úniou žien Petrova Ves**

**usporiada**

**celoslovenské preteky**

**v králičom hope**

**Trojkráľový hop**

**Dátum konania: 6. 1. 2024**

**Miesto podujatia: Kultúrny dom, 908 44 Petrova Ves 96**

**Zodpovedný usporiadateľ:** Mgr. Miriam Hricová

**Rozhodcovia:** Mgr. Simona Krupčíková, Bc. Júlia Chvojková, Ing. Ľudmila Chvojková.

Zmena rozhodcov vyhradená.

**Registrácia a veterinárna príjemka zvierat:** 8:00 – 8:45 hod.

Králiky, ktoré v stanovenom čase neprejdú veterinárnou príjemkou sa nesmú pretekov zúčastniť!

**Vyhlásené disciplíny:**

1. Rovinná dráha – ľahká, stredná, ťažká, elitná trieda
2. Parkúr – ľahká, stredná, ťažká, elitná trieda
3. Skok do výšky
4. Skok do diaľky

Akákoľvek trieda bude vyhlásená iba v prípade prihlásenia minimálne 4 súťažných dvojíc. Rovinná dráha a parkúr budú vždy dvojkolové. Do výsledku sa započítava **lepší beh**.

**Časový harmonogram:**

08:00 – 08:45 Veterinárna príjemka

09:00 – 11:00 Rovinná dráha

11:00 – 12:30 Skok do výšky

12:30 – 13:00 Obedná prestávka

13:00 – 16:00 Parkúr

16:00 – 17:30 Skok do diaľky

17:45 – 18:00 Vyhodnotenie

Uvedené časy sú približné, môžu sa meniť v závislosti na počte štartujúcich pretekárov. Usporiadateľ si vyhradzuje právo prispôsobiť program.

**Podmienky:** povrch trate je koberec, rozmer cca 10 x 14 m. Časový limit i maximálny čas behov rovinnej dráhy a parkúru sa stanoví rozhodcom pred pretekmi a bude uvedený vždy pred prvým vyhláseným behom v štartovnej listine.

Počiatočná výška skoku do výšky je 50 cm, zdvíhať sa bude po 10 cm do 70 cm, následne po 5 cm. Počiatočná diaľka skoku do diaľky je 100 cm, zdvíhať sa bude po 20 cm do 200 cm, následne po 10 cm.

**Ceny:** ocenení budú pretekári, ktorí sa umiestnia na prvých troch miestach v jednotlivých disciplínach.

**Štartovné:**

Prvý štart: 4,00 €

Každý ďalší štart: 2,00 €

V cene štartovného je obed pre súťažiacich.

**Štartovné sa platí vopred na účet do dňa uzávierky – 27. 12. 2023.**

Bankové spojenie: Slovenská sporiteľňa, a.s. Tomášikova 48, 832 37 Bratislava

**IBAN: SK51 0900 0000 0002 5017 4986**

Číslo účtu: 0250174986/0900 /SLSP/

Platby môžu byť hradené: prevodom z účtu, do poznámky uveďte meno a priezvisko pretekára a „Trojkráľový hop“.

Prihláška je prijatá až po nabehnutí platby štartovného na účet usporiadateľa! **V prípade neuhradenia** štartovného do dátumu uzávierky, **je prihláška zrušená**!

**Veterinárne podmienky:** Každý králik musí mať platný očkovací preukaz, alebo veterinárne osvedčenie, ktoré potvrdzuje to, že králik bol očkovaný proti králičiemu moru a myxomatóze a je podľa vakcinačnej schémy udávanej výrobcom vakcíny v imunite proti týmto nákazám (obvykle preočkovanie každých 6 alebo 12 mesiacov). Veterinárnou prehliadkou musia prejsť všetky králiky, ktoré budú vpustené do areálu pretekov, aj keď sa súťaže nezúčastňujú! Zvieratá, u ktorých sa objaví pochybenie v starostlivosti majiteľa, podozrenie na chorobu alebo iné nedostatky, nebudú vpustené do areálu.

**Ustajnenie králikov:** vo vlastných prepravkách/klietkach s nepriepustným dnom. Podmienkou je čistá podložka/podstielka, seno a voda.

**Uzávierka prihlášok: 27. 12. 2023.** Prijatie každej prihlášky bude potvrdené e-mailom do 29. 12. 2023. Počet štartov je obmedzený na maximálne 150 štartov.

**Vyplnené prihlášky zašlite na adresu: hricova.miriam@gmail.com**

Všetci súťažiaci sú povinní sa na pretekoch riadiť platným Súťažným poriadkom SZCH. Je k dispozícii na: <https://kralicihopdatabaza.weebly.com/sutazny-poriadok.html>.

**Možnosť dopravy:**

Obec Petrova Ves sa nachádza v okrese Skalica. Najbližší železničný uzol sú Kúty (cca ½ hod. cesty autom). Je možnosť zabezpečiť dopravu v deň súťaže z Kútov do Petrovej Vsi a späť.